jkorsvik/nowiki_second_scrape_merged huggingface dataset:
Sundbyberg kommune

Sundbyberg kommune er en kommune i Stockholms län i landskapet Uppland i Sverige. Sundbyberg er Sveriges minste kommune i utstrekning med et areal på kun 8 km². Kommunen er tettbygd og inngår i Stockholm tettsted.
Sundbyberg vokste frem på slutten av 1800-tallet som forstad til Stockholm langs Västeråsbanan (nåværende Mälarbanan).


== Tettsteder ==
Sundbyberg kommune har ett tettsted. I tabellen oppgis antall innbyggere per 31. desember 2010.
Noter:

Note a:  - Den delen av Stockholm som ligger i Sundbyberg kommune. Omfatter all tettbebyggelsen i kommunen.


== Vennskapsbyer ==
Sundbyberg har fire vennskapsbyer:

 Alūksne, Alūksnes fylke, Latvia
 Haringey, Storlondon, England, Storbritannia
 Kyrkslätt, Nyland, Finland
 Sankt Veit an der Glan, Kärnten, Østerrike


== Referanser ==


== Eksterne lenker ==
Offisielt nettsted 
(en) Sundbyberg Municipality – kategori av bilder, video eller lyd på Commons
Angela Mortimer

Florence Angela Margaret Mortimer (født 21. april 1932 i Plymouth i Devon) er en tidligere britisk kvinnelig tennisspiller. 
Hun vant perioden 1955–1961 totalt fire Grand Slam-titler, tre single- og en doubleturnering. Hun var blant de ti beste kvinnelige tennisspilleren i den perioden og i 1961 var hun ranket som verdensener.
Mortimer spilte sin første singlefinale i en Grand Slam-turnering i 1955. Hun møtte Dorothy Knode fra USA i Franske mesterskapet som hun beseiret med 2-6, 7-5, 10-8. Samme år vant hun doublefinalen i Wimbledon sammen med sin landsmann Anne Shilcock.
Mortimer var med på det britiske Wightman Cup-laget i  årene 1953, 1955–56 og 1959–1961. Hun var lagkaptein i perioden 1964–70. Angela Mortimer ble i 1993 tatt opp i International Tennis Hall of Fame.


== Grand Slam-titler ==
 Australske mesterskapet:
Single damer – 1958 (hun beseiret Lorraine Coghlan Robinson med 6-3 6-4 i finalen)
 Franske mesterskapet:
Single damer – 1955 (hun beseiret Dorothy Knode med 2-6 7-5 10-8 i finalen)
 Wimbledon:
Double damer – 1955 (sammen med Anne Shilcock)
Single damer – 1961 (hun beseiret Christine Truman med 4-6 6-4 7-5 i finalen)


== Referanser ==


== Eksterne lenker ==
(en) Angela Mortimer – WTA Tennis 
(en) Angela Mortimer – ITF Tennis 
(en) Angela Mortimer – FedCup 
(en) Angela Mortimer – International Tennis Hall of Fame
Morrill Act

Morrill Act (egentlig: Morrill Land-Grant Colleges Act) er en amerikansk lovgivning fra 1862 og 1890 som ga det rettslige grunnlaget for å donere føderale landeiendommer til opprettelse høyskoler og universiteter – en i hver delstat. Slike læresteder ble kalt land-grant-colleges og etter hvert land-grant-universiteter.
Kongressmannen Justin Smith Morrill fra Vermont var en av drivkreftene bak lovgivningen, og han fikk gjennomslag for bevilgninger justert etter folketall (antall representanter i Kongressen). 
Hver delstat fikk donert 30 000 acres (121 km²) per kongressmann ved folketellingen i 1860, til fri disposisjon eller avhending gitt at forvaltningen eller salgssummen ledet til opprettelse av landbruksfaglig eller teknisk høyere utdanning. I alt ble 17,4 millioner acres (70 000 km²) land overført delstatene under Morrill Acts.
Lovgivningen ble første gang foreslått i 1858 og vedtatt i Kongressen i 1859, men president James Buchanan la ned veto mot lovforslaget. Det ble derimot foreslått på ny og signert av Abraham Lincoln den 2. juli 1862. Lincoln var en drivkraft for opprettelsen av høyere læresteder også før han ble president.
Hatch Act fulgte i 1887 opp Morrill Act med bevilgninger til etablering av landbruksvitenskapelige forskningsstasjoner, mens Smith-Lever Act av 1914 ga grunnlaget for opprettelse av kooperative landbruksagenter som brakte land-grant-universitetenes resultater og praktiske råd ut til bønder i delstatene.
St. Cloud State University

St. Cloud State University er et delstateid universitet i St. Cloud i delstaten Minnesota i USA. Det ble grunnlagt i 1869.
Det var i alt 15 964 studenter og 934 vitenskapelig ansatte ved St. Cloud i høstsemesteret 2006, og skolepengene var samtidig US$ 5 718 for studenter folkeregistrert i Minnesota. Studiene gis opp til mastergradsnivå.


== Eksterne lenker ==
(en) Offisielt nettsted 
(en) St. Cloud State University – kategori av bilder, video eller lyd på Commons
Canadas Grand Prix 2008

Canadas Grand Prix 2008 var det sjuende løpet i Formel 1-sesongen 2008. Det ble arrangert 6. juni – 8. juni på Circuit Gilles Villeneuve i Montréal.


== Rapport ==

Robert Kubica tok sin, BMW Sauber og Polens første seier i Formel 1 da han søndag vant Canadas Grand Prix. Kubica ble den 99. føreren til å vinne et Formel 1-løp. Dagen ble ikke dårligere for BMW av at Nick Heidfeld tok andreplassen. David Coulthard tok tredjeplassen og dermed fikk vi en topp tre som neppe mange hadde tippet i forkant.
Løpet i Canada ble som vanlig dramatisk og preget av uhell og sikkerhetsbil.
Dramatikken toppet seg da alle førerne i toppen etter rundt 20 runder gikk inn rett etter at sikkerhetsbilen slapp feltet og pitlane ble åpnet for innkjøring.
Lewis Hamilton ledet på dette tidspunktet foran Robert Kubica og Kimi Räikkönen. De to sistnevnte var raskere enn engelskmannen i pit – og kjørte ut mot utgangen. Der var det imidlertid rødt lys og begge stoppet. Det gjorde ikke Hamilton som i et forsøk på å unngå å kjøre på de to ventende bilene smalt i bakenden på Raikkonens bil med det resultat at begge måtte bryte. Også Nico Rosberg var uoppmerksom og kjørte inn i Hamilton – men kunne fortsette løpet.
Dermed lå det åpent for BMW og Robert Kubica viste seg som den sterkeste av de to førerne – han utnyttet muligheten og sikret seg en seier som mange har ventet på.


== Klassifisering ==


=== Kvalifisering ===
Noter til tabellen:

Mark Webber spant av under del 2 av kvalifiseringen, og kunne dermed ikke delta i siste del.
Sébastien Bourdais ble flyttet fem plasser ned på startgriden etter å ha byttet girkasse.
Sebastian Vettel kunne ikke kjøre kvalifiseringen etter å ha skadet bilen i den tredje treningsomgangen.


=== Løpet ===


== VM-stilling ==


== Eksterne lenker ==
(en) 2008 Canadian Grand Prix – kategori av bilder, video eller lyd på Commons
Hatch Act

Hatch Act er en amerikansk lovgivning fra 1887 som gir rettsgrunnlaget for å donere føderale midler til etablering av landbruksvitenskapelige forsøksstasjoner ved delstatenes land-grant-universiteter. Den var en videreutvikling av lovgivningsarbeidet i Morrill Act.
Mange av forsøksstasjonene ble utgangspunkt for utsending av kooperative landbrukseksperter til de ytre landbruksdistriktene, som brakte kunnskap om jordsmonn, plantevekst og dyrkningsmetoder til bøndene i USA. Det var Smith-Lever Act som i 1914 bevilget føderale midler til disse landbruksekspertenes arbeid lokalt.
Smith-Lever Act

Smith-Lever Act er en amerikansk lov fra 1914 som ga rettsgrunnlaget for å bevilge føderale midler til utsending av kooperative landbrukseksperter til de ytre landbruksdistriktene. Ekspertene brakte kunnskap om jordsmonn, plantevekst og dyrkningsmetoder til bøndene i USA. 
Lovgivningen og ordningen den etablerte var en videreføring av Hatch Act fra 1878, som etablerte landbruksvitenskapelige forsøksstasjoner ved delstatenes land-grant-universiteter. 
Lovgivningen fra 1914 etablerte en Cooperative Extension Service ved de landbruksfaglige høyskolene og universitetene, og denne har eksistert siden som et utdannings- og opplæringsprogram for bønder administrert fra dagens land-grant-universiteter. Ordningen finansieres og styres fra USAs landbruksdepartement (USDA).
Tennessee Tech University

Tennessee Tech University er et delstateid universitet i Cookeville i delstaten Tennessee, USA. Det ble grunnlagt i 1915.
Ved lærestedet var det 9 733 studenter og 560 vitenskapelig ansatte i 2006, og dette året var skolepengene US$ 4 590 for studenter folkeregistrert i delstaten Tennessee. Undervisningen gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Tennessee Technological University – kategori av bilder, video eller lyd på Commons
Towson University

Towson University er et delstateid universitet i Towson i delstaten Maryland, USA. Det ble grunnlagt i 1866.
Ved lærestedet var det 18 921 studenter og 1 289 vitenskapelig ansatte i 2006, og dette året var skolepengene US$ 7 164 for studenter folkeregistrert i delstaten Maryland. Undervisningen gis opp til doktorgradsnivå.


== Eksterne lenker ==
(en) Offisielt nettsted 
(en) Towson University – kategori av bilder, video eller lyd på Commons
Troy University

Troy University er et delstateid universitet i Troy i Pike County i Alabama, USA. Det ble grunnlagt i 1887 som Troy Normal School.
Ved lærestedet var det 27 938 studenter og 1 489 vitenskapelig ansatte i 2006, og dette året var skolepengene US$ 4 104 for studenter folkeregistrert i delstaten Alabama. Undervisningen gis opp til mastergradsnivå.


== Eksterne lenker ==
(en) Offisielt nettsted 
(en) Troy University – kategori av bilder, video eller lyd på Commons
Tulane University

Tulane University er et privat universitet i New Orleans i delstaten Louisiana i USA. Det ble grunnlagt som offentlig, medisinsk universitet i 1834, og er det eneste i USA som har blitt privatisert.Det er et av Sørstatenes aller beste og mest anerkjente universiteter, med en av de høyeste lærertettheter i USA (student:lærer-ratio 8:1). Skolepengene er høyere enn ved Ivy League-universitetene. Studiene og forskningen innen medisin ved Tulane har betydelig nasjonal finansiering. Det er også skoler innen jus, økonomi, arkitektur, IT, ingeniørfag og humanistiske fag.
Ved lærestedet var det 10 606 studenter og 1 319 vitenskapelig ansatte i 2006, og dette året var skolepengene US$ 34 896 for studenter folkeregistrert i USA. Undervisningen gis opp til doktorgradsnivå.
Kjente alumnus (tidligere studenter) omfatter Yahoo-gründer David Filo, politiker Newt Gingrich, og TV-vert Jerry Springer.


== Referanser ==


== Eksterne lenker ==
(en) Offisielt nettsted 
(en) Tulane University – kategori av bilder, video eller lyd på Commons
United States Air Force Academy

United States Air Force Academy (USAFA) er en amerikansk militær høyskole nær Colorado Springs i delstaten Colorado. Skolen er den høyeste krigsskolen innen USAs luftvåpen, og ble grunnlagt i 1954.
USAFA har om lag 4.525 studenter i 2006, og 563 vitenskapelige og militære lærere. Studiene leder fram til bachelorgrad med uteksaminering som fenrik i United States Air Force.
Skolen ble grunnlagt med basis i flygerutdanning i hæren og marinen siden 1918, og med opprettelsen av flyvåpenet i 1947 tok rektor Dwight D. Eisenhower ved Columbia University initiativ i 1950 til opprettelse av en egen skole for de militære flygerne. Som senere president signerte han lovvedtaket om dette i 1954. Skolen er åpen for kvinner siden 1975.
En rekke høyere luftoffiserer og et stort antall astronauter i USA har fått sin utdanning ved USAFA.


== Rangeringer ==
U.S. News & World Report rangerte United States Air Force Academy som nummer 27 blant liberal arts-collegene i USA i 2015, mens Forbes plasserte det på 38.-plass blant alle colleger i USA,United States Air Force Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Se også ==
US Army War College
United States Military Academy
US Naval Academy
US Air Force Academy


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) United States Air Force Academy – kategori av bilder, video eller lyd på Commons
United States Naval Academy

United States Naval Academy (USNA) er krigsskolen i den amerikanske marinen, grunnlagt i 1845. Skolens campus ligger i Annapolis i Maryland.
USNA utdanner offiserer til den amerikanske marinen. Det er 4.479 studenter ved USNA i 2006. Elevene, kalt midshipmen, blir tildelt en Bachelorgrad og utskrives som fenrik med plikttjeneste i marinen.


== Rangeringer ==
U.S. News & World Report rangerte United States Naval Academy som nummer 13 blant liberal arts-collegene i USA i 2015,  mens Forbes plasserte det på 27.-plass blant alle colleger i USA.United States Naval Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Se også ==
US Army War College
National War College
US Military Academy
Naval War College
US Air Force Academy
Air War College


== Eksterne lenker ==
(en) Offisielt nettsted 
(en) Mate-URL 
(en) United States Naval Academy – kategori av bilder, video eller lyd på Commons
University of Akron

University of Akron er et delstateid universitet i Akron, delstaten Ohio i USA. Det ble grunnlagt i 1870.
Ved lærestedet var det 21 882 studenter og 1 497 vitenskapelig ansatte i 2006, og dette året var skolepengene US$ 8 382 for studenter folkeregistrert i delstaten. Undervisningen gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) University of Akron – kategori av bilder, video eller lyd på Commons
Eschwege

Eschwege er en by i Hessen i Tyskland. Byen inneholder mange gamle bygninger, men noen av dem ble skadet av brannbomber under den andre verdenskrig. Næringslivet består for det meste av produksjon av diverse tekstiler.


== Bilder ==

		
		
		
		
		


== Referanser ==


== Eksterne lenker ==
Offisielt nettsted 
(en) Eschwege – kategori av bilder, video eller lyd på Commons 
(en) Eschwege – galleri av bilder, video eller lyd på Commons
Escondido

Escondido er en by i California i USA. Byen er mest kjent for at det hvert år holdes et historisk spill til minne om krigen mot Mexico i 1846. Det historiske spillet kalles nå for Battle of San Pasqual, og det avholdes i september.
Byen ligger 55 km nord for San Diego, og innbyggertallet er 134 085.


== Eksterne lenker ==
(en) Offisielt nettsted 
(en) Escondido, California – kategori av bilder, video eller lyd på Commons
Ministro Pistarini internasjonale lufthavn

Ministro Pistarini internasjonale lufthavn (spansk: Aeropuerto Internacional de Ezeiza "Ministro Pistarini") (IATA: EZE, ICAO: SAEZ) er en flyplass som ligger 22 km sørvest for Buenos Aires, hovedstaden i Argentina. Flyplassen er oppkalt etter generalen og politikeren Juan Pistarini (1882-1956), men er vanligvis kjent som Ezeiza internasjonale lufthavn fordi den ligger i byen Ezeiza. Flyplassen er landets største og er hovedbase for flyselskapet Aerolíneas Argentinas.
I 2007 betjente flyplassen 7 487 779 passasjerer og 70 576 flybevegelser.


== Terminaler, selskaper og ruter ==
Flyplassen har tre terminaler:


=== Terminal A ===
Aeroméxico (Mexico by)
Aerosur (Asunción, Cochabamba, Santa Cruz de la Sierra)
Air Canada (Santiago de Chile, Toronto-Pearson)
Air Europa (Madrid)
Air France (Paris-Charles de Gaulle)
Alitalia (Roma-Fiumicino)
American Airlines (Chicago-O'Hare [stopper 3. september 2008], Dallas/Fort Worth, Miami, New York-JFK)
Avianca (Bogotá)
British Airways (London-Heathrow, São Paulo-Guarulhos)
Copa Airlines (Panama by)
Cubana de Aviación (Havana, Cayo Coco)
Delta Air Lines (Atlanta)
Gol (Asunción, Lima, Porto Alegre, Santiago of Chile, São Paulo-Guarulhos, Salvador, Rio de Janeiro-Galeão)
Iberia (Madrid, Barcelona)
LAN Airlines (Santiago de Chile)
LAN Argentina (Miami, Punta Cana, São Paulo-Guarulhos, Santiago de Chile)
LAN Ecuador (Guayaquil, Quito, Santiago de Chile)
LAN Peru (Lima)
Lufthansa (Frankfurt)
Malaysia Airlines (Cape Town, Johannesburg, Kuala Lumpur)
Norwegian (London) [starter 14, februar 2018]
Qantas (Sydney) [starter 24, november 2008]
TACA Peru (Lima)
TAM Linhas Aéreas (Brasília, Belo Horizonte, Florianópolis, Fortaleza, Porto Alegre, Rio de Janeiro-Galeão, São Paulo-Guarulhos, Salvador)
TAM Mercosur (Asunción, Cochabamba, Montevideo, Punta del Este, Rio de Janeiro-Galeāo, Santa Cruz de la Sierra)
United Airlines (Washington-Dulles)


=== Terminal B ===
Aerolíneas Argentinas (Auckland, Asunción, Barcelona, Bogotá, Caracas, Florianópolis, Lima, Madrid, Mexico by, Miami, Montevideo, New York-JFK, Porto Alegre, Rio de Janeiro-Galeão, Rome-Fiumicino, Santa Cruz de la Sierra, Santiago de Chile, São Paulo-Guarulhos, Sydney)
Austral (El Calafate, Ushuaia)


=== Terminal C ===
Frakt og charter


== Referanser ==


== Eksterne lenker ==
Offisielt nettsted 
(en) Ministro Pistarini International Airport – kategori av bilder, video eller lyd på Commons 
Stranded travelers riot at Argentine airport. MSNBC / Associated Press. 2008-01-14.
Jalpaiguri

Jalpaiguri (bengali জলপাইগুড়ি Jôlpaiguṛi)  er en by i staten Vest-Bengal i India. Byen ble grunnlagt i 1885, og er kjent for å ha et rikt dyreliv. Næringslivet består for det meste av produksjon og dyrking av jordbruksprodukter og fyrstikker. 
Byen ligger 30 km fra Bangladesh. Den er administrativ hovedstad for distriktet Jalpaiguri.
Selve byen, Jalpaiguri Municipality, hadde i 2001 en befolkning på 100 348 innbyggere.


== Referanser ==
Jamalpur

Jamalpur er en by i Bangladesh. Byen er veldig utsatt for oversvømmelser og flom. Næringslivet består for det meste av produksjon av sukker, tobakk og ris.
Jamshedpur

Jamshedpur er en by i India. Byen ble grunnlagt i 1907, og ligger 225 km fra Calcutta. Nærinsglivet består av produksjon av jern og stål. Tata Steel som er verdens femte største, har siden 1912 produsert jern og stål her.
Jammu

Jammu er en by i delstaten Jammu og Kashmir i  India. Byen er mest kjent for dens mange templer. Det største tempelet ble bygd i 1835, men det ble aldri ferdig. Næringslivet i byen består av produksjon av silke og keramikk.
Janesville

Janesville er en by i Wisconsin i USA. Byen ble grunnlagt i 1853. Næringslivet består av produksjon og dyrking av jordbruksprodukter, tobakk og biler. Ved folketellingen i 2010 hadde byen 63 575 innbyggere.


== Referanser ==
Jarosław

Jarosław (ukrainsk Ярослав (Jaroslav)) er en by og gmina i det subkarpatiske voivodskap i Polen ved elven San. Den var tidligere møteplass for polsk, ukrainsk og jødisk kultur. Byen er kjent for sine mange severdigheter og er et viktig transportknutepunkt og handelssenter. I årene 1975–1998 var byen del av Przemyśl-voivodskapet, og hadde i 2006 over 40 000 innbyggere. 


== Historie ==
Byen ble grunnlagt av den ukrainske prinsen Jaroslav den vise i det 11. århundre. Den fikk magdenburgske byrettigheter av den polske prinsen Władysław Opolczyk i 1375. Byen utviklet seg raskt til å bli et viktig senter for handel og en havn ved elven San, og opplevde sin storhetstid i det 16. og 17. århundre. Jarosław ble krysset av handelsruter som forbandt Schlesien med Ruthenia og Danzig med Ungarn, og kjøpmenn fra land som Spania, England, Finland, Armenia og Persia kom for å besøke noen av Polen og Europas største markeder som ble holdt i byen. I 1574 ble et jesuittkollegium etablert i Jarosław. 
På 1590-tallet plyndret tatarer fra Det osmanske rike nærliggende landsbyer. De greide ikke å komme seg gjennom bymurene, men angrepene reduserte byens økonomiske styrke. Pestutbrudd på 1620-tallet og den svenske invasjonen av 1655-1660 begrenset ytterligere byens status. Under den store nordiske krig av 1700-1721 ble regionen gjentatte ganger plyndret av russiske, saksiske og svenske styrker. 
Jarosław kom under Østerrike etter Polens første deling i 1772 men kom tilbake til Polen etter at landet på ny ble selvstendig i 1918. Etter andre verdenskrig kom byen igjen under Polen. 


== Vennskapsbyer ==
Dingelstädt, Humenne, Javoriv, Michalovce, Orange, Schönebeck, Vyškov, Uzjhorod


== Bildegalleri ==


== Eksterne lenker ==
(pl) Offisielt nettsted 
(en) Jarosław – kategori av bilder, video eller lyd på Commons 
(en) Jarosław – galleri av bilder, video eller lyd på Commons
Serviett

Serviett brukes til å tørke munnen med under måltider. Servietter blir ofte brukt i stedet for en klut. Det er mest vanlig med tørre servietter, men i de senere årene har det også blitt laget våtservietter.
Servietter er som regel laget av mykt papir, men de kan også være av stoff. 
En serviett er noe som hører til på de fleste spisebord og middager. De blir ofte brettet og kan settes opp i kunstferdige oppsatser på den enkelte kuvert. 


== En stereotypi ==
Det er en stereotypi at man ofte noterer ned en god idé eller en oppfinnelse på en serviett første gang man kommer på den.


== Litteratur ==
Wulfcrona: Marie Louise (1977): Servetter, Historia – Brutningar – Skjøtsel. Nordiska museets förlag, Stockholm. ISBN 91-7108-426-6
Tomasz Pochwała

Tomasz Pochwała (født 7. mai 1983 i Zakopane) er en polsk skihopper. Hans beste verdenscupplassering er en 15.-plass fra 2002.
Han huskes best for et stygt fall i Planica i 2002. Han mistet trykket på venstre ski, landet med hodet først og tok en elegant salto før han skled nedover unnarennet på ryggen.
Tomasz Pochwała er søskenbarn av padleren Marcin Pochwała, som var med i OL i 2004 og 2008.


== Referanser ==


== Eksterne lenker ==
(en) Tomasz Pochwała – Olympedia 
(en) Tomasz Pochwała – Sports-Reference (OL-resultater – arkivert) 
(en) Tomasz Pochwała – FIS (kombinert) 
(en) Tomasz Pochwała – FIS (skihopping) 
(pl) Tomasz Pochwała – skijumping.pl 
Fallet i Planica på YouTube
Blankvann (andre betydninger)

Blankvann har flere betydninger:

Blankvannet (Ringerike), lite vann i Strømsoddbygda i Ringerike kommune i Viken
Blankvann (Hurum), tjern i Asker kommune i Viken
Blankvann (Oslo), tjern i Nordmarka i Oslo kommune
Blankvann landskapsvernområde ved Blankvann i Nordmarka
Blankvann landskapsvernområde med plantefredningsområde ved Blankvann i Nordmarka
Blankvann (Drangedal), tjern i Drangedal kommune i Telemark
Myanmarsk kyat

Myanmarsk kyat er valutaen i Myanmar. Den er delt inn i 100 pya. Valutakoden er MMK.
Kyat ble innført i 1952. Navnet på pengeenheten stammer fra den gamle vektenheten cyat, og har betydningen «vekt» eller «mynt».Før 1952 brukte landet burmesisk rupi, opprinnelig innført i 1939 til erstatning for indisk rupi.


== Referanser ==
US Cremonese

Unione Sportiva Cremonese er en italiensk fotballklubb fra Cremona, Lombardia. Klubben ble grunnlagt i 1903. Lagets offisielle draktfarger er grå og rød.
Den 6. mai 2022 rykket Cremonese opp til Serie A for første gang siden sesongen 1995/1996. Cremonese vant den Anglo-italienske cupen i 1993.


== Spillerstall ==
Oppdatert 5. oktober 2022.


=== Utlånte spillere ===


== Kjente spillere ==
 Gianluca Vialli
 Anders Limpar
 Giuseppe Favalli
 John Aloisi
 Enrico Chiesa
 Antonio Cabrini
 Cesare Prandelli
 Attilio Lombardo
 John Mensah
 Walter Alfredo Novellino


== Referanser ==


== Eksterne lenker ==
(it) Offisielt nettsted 
(en) US Cremonese – kategori av bilder, video eller lyd på Commons
Kolwezi

Senket tekst
Kolwezi er hovedstaden i Lualaba i Den demokratiske republikken Kongo. Næringslivet består av produksjon av kobber. Innbyggertallet ligger på 910 167. Byen har vært herjet av opprørsstyrker, og mange av innbyggerne ble drept under herjingene.
Schlesisk

Må ikke forveksles med lavschlesisk, et germansk språk som ble snakket i Nedre Schlesien.Schlesisk (schlesisk ślůnsko godka) er et vestslavisk språk som snakkes i Schlesien, i grenseområdet mellom Polen og Tsjekkia. Ifølge den siste polske folketellinga i 2011 var det i Polen 509 000 som regnet schlesisk som sitt morsmål. Det snakkes for det meste i regionen Øvre Schlesien. Før 1945 ble det også talt i enklaver i Nedre Schlesien; det germanske språket lavschlesisk var det dominerende språket i den regionen fram til da.


== Referanser ==